ଅଭିନେତା ରଣବୀର ସିଂଙ୍କ ପାଇଁ ବଢ଼ୁଛି ଅଡ଼ୁଆ ା ଥାନାରେ ହାଜର ହେବାକୁ ନୋଟିସ୍ କଲା ମୁମ୍ବାଇ ଚେମ୍ବୁର ପୋଲିସ୍ । ଅଗଷ୍ଟ ୨୨ରେ ସେ ଥାନାରେ ହାଜର ହୋଇ ନିଜ ପକ୍ଷ ରଖିବେ । ଏନେଇ ମୁମ୍ବାଇ ପୋଲିସ୍ ପକ୍ଷରୁ ତାଙ୍କ ବାସଭବନକୁ ଯାଇ ନୋଟିସ୍ କରାଯାଇଛି । ରଣବୀରଙ୍କ ନାଁରେ ଏକ ଏନ୍ଜିଓ ଥାନାରେ ମାମଲା ରୁଜୁ କରିଥିଲା । ଏନେଇ ଧାରା ୨୯୨, ୨୯୩ ଓ ସୂଚନା ପ୍ରଯୁକ୍ତି ଆଇନ୍ର ୫୦୯ରେ ଦଫାରେ ତଦନ୍ତ ଆରମ୍ଭ କରିଛି ପୋଲିସ୍ ।
କିଛିଦିନ ପୂର୍ବରୁ ରଣବୀର ଏକ ପତ୍ରିକା ପାଇଁ ନିଜର ନଗ୍ନ ଫଟୋ ସୁଟ୍ କରିଥିଲେ । ଏହି ଫଟୋଟି ସଂପୃକ୍ତ ପତ୍ରିକାର କଭର ପେଜରେ ପ୍ରକାଶ ପାଇଥିଲା । ଏପରିକି କଭର ପେଜ୍ ଫଟୋକୁ ରଣବୀର ଇନଷ୍ଟାଗ୍ରାମର ନିଜ ପେଜ୍ରେ ଅପଲୋଡ୍ କରିଥିଲେ । ଘଟଣାକୁ ନେଇ ଦେଶର ବିଭିନ୍ନ ସ୍ଥାନରେ ବିକ୍ଷୋଭ ପ୍ରଦର୍ଶନ ହେବା ସହ ଅସନ୍ତୋଷ ପ୍ରକାଶ ପାଇଥିଲା ।
ତେବେ ରଣବୀର ଯେହେତୁ ମୁମ୍ବାଇ ବାହାରେ ଅଛନ୍ତି ତେଣୁ ଚେମ୍ବୁର ପୋଲିସ ତାଙ୍କୁ ଏପର୍ଯ୍ୟନ୍ତ ସମନ କରି ନାହିଁ । ଅଗଷ୍ଟ ୧୬ରେ ଏକ ନୋଟିସ କରିବ ପୋଲିସ । ସେ ମୁମ୍ବାଇରେ ପହଞ୍ଚିବା ପରେ ତାଙ୍କୁ ଅଗଷ୍ଟ ୨୨ରେ ପୋଲିସ ନିକଟରେ ହାଜର ହେବାକୁ ନୋଟିସ ଦିଆଯିବ । ଭାରତୀୟ ଦଣ୍ଡ ସଂହିତା (ଆଇପିସି) ର ଧାରା ୫୦୯, ୨୯୨ ଏବଂ ୨୯୪ ଏବଂ ଆଇଟି ଆକ୍ଟର ଧାରା ୬୭ ଏ ଅନୁଯାୟୀ ରଣବୀର ସିଂହଙ୍କୁ ବୁକ୍ କରାଯାଇଛି । ଚେମ୍ବୁର ପୋଲିସ ଷ୍ଟେସନରେ ଏକ ଏନଜିଓର ଜଣେ କର୍ମଚାରୀ ଏବଂ ଜଣେ ମହିଳା ଓକିଲ ଅଭିଯୋଗ କରିଥିଲେ ।
ମହିଳାଙ୍କ ସ୍ୱାଭିମାନଙ୍କୁ ଆଘାତ ଦେଇଛନ୍ତି ରଣବୀର । ତାଙ୍କ ଫଟୋଗ୍ରାଫ୍ ମାଧ୍ୟମରେ ସେ ମହିଳାମାନଙ୍କ ସ୍ୱାଭିମାନଙ୍କୁ ଅପମାନିତ କରିଛନ୍ତି । ତେଣୁ ତାଙ୍କ ବିରୋଧରେ ମାମଲା ରୁଜୁ କରିବାକୁ ଦାବି ହୋଇଥିଲା ।
କିଏ ଓ କାହିଁକି ରୁସଦିଙ୍କୁ ଆକ୍ରମଣ କଲା ସେ ନେଇ ଖୋଳତାଡ଼ ହେଉଛି ।
ପାଠ ପଢିବା ନେଇ ତାଙ୍କର ବହୁତ ଇଛା। ତାଙ୍କ ପାଖରେ ଅଭାବ ଅଛି ସତ ହେଲେ ମରିଯାଇଛି ଲକ୍ଷ। ନିଜ ପଢାକୁ ଜାରି ରଖିବା ନେଇ ଝିଅ ହେଇ ମଧ୍ୟ ସେ ରାସ୍ତାକଡରେ ବିକୁଛନ୍ତି ଗୁପ୍ଚୁପ୍।
National ୨୦ ଟଙ୍କା ପାଇଁ ୨୨ ବର୍ଷ କେସ୍ ଲଢ଼ିଲେ, ଶେଷରେ ଜିତିଲେ..
ଦେଖାଦେଇଛି ସରକାର କା ମାଲ୍ ଦରିଆ ମେଁ ଡାଲ୍ ପରିସ୍ଥିତି। ଖତ ଖାଉଛି ବିଏମ୍ସିର ମୋବାଇଲ୍ ପାଇଖାନା । ରକ୍ଷଣାବେକ୍ଷଣ ଅଭାବରୁ ଭ୍ରାମ୍ୟମାଣ ପାଇଖାନା ଅଚଳ ହୋଇପଡିଛି। ପାଣିରେ ପଡ଼ିଛି କୋଟି କୋଟି ଟଙ୍କା।
